Document ID: 32003D0073

Komisijos sprendimas
2003 m. sausio 30 d.
iš dalies pakeičiantis Sprendimą 97/468/EB, siekiant įtraukti Estijos ir Namibijos įmones į įmonių, iš kurių valstybės narės leidžia importuoti laukinių medžiojamųjų paukščių ir žvėrių mėsą, laikinus sąrašus
(pranešta dokumentu Nr. C(2003) 333)
(tekstas svarbus EEE)
(2003/73/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB, nustatantį trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus ar gyvus dvigeldžius moliuskus, laikinų sąrašų laikinam laikotarpiui sudarymo reikalavimus [1], su paskutiniais pakeitimais, padarytais Sprendimu 2001/4/EB [2], ypač į jo 2 straipsnio 1 ir 4 dalis,
kadangi:
(1) Komisijos sprendimu 97/468/EB [3] su paskutiniais pakeitimais, padarytais Sprendimu 2002/672/EB [4], buvo sudaryti laikini trečiųjų šalių laukinių medžiojamųjų paukščių ir žvėrių mėsos gamybos įmonių sąrašai;
(2) Estija ir Namibija atsiuntė įmonių, gaminančių laukinių medžiojamųjų paukščių ir žvėrių mėsą, kurias atsakingos institucijos patvirtina atitinkančiomis Bendrijos taisykles, sąrašus;
(3) Dar neatlikus patikrinimų vietoje, iš šių įmonių importuotiems produktams dar negali būti taikomi rečiau atliekami fiziniai tikrinimai pagal Sprendimo 95/408/EB 2 straipsnio 4 dalį;
(4) Todėl reikėtų atitinkamai iš dalies pakeisti Sprendimą 97/468/EB.
(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/468/EB priedas iš dalies keičiamas pagal šio sprendimo priedą.
2 straipsnis
Šis sprendimas taikomas nuo 2003 m. vasario 4 d.
3 straipsnis
Šis sprendimas skirtas valstybėms narėms.
Priimta Briuselyje, 2003 m. sausio 30 d.

Labels: 17
5
0
3
6
18